
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 9Pu/1/2026 3826200750 05. 03. 2026 JUDr. Beata Gešvantnerová ECLI:SK:OSPD:2026:3826200750.5
Uznesenie Okresný súd Prievidza v konaní o vyslovenia prípustnosti prevzatia a držania v zdravotníckom zariadení umiestnenej: A. B., nar. XX.XX.XXXX, bytom C. B., v konaní zastúpená Mestom Handlová, so sídlom Námestie baníkov 7, 972 51 Handlová, IČO: 00 318 094, takto rozhodol: Konanie z a s t a v u j e . odôvodnenie: 1. Psychiatrické oddelenie Nemocnice s poliklinikou Prievidza so sídlom Bojnice (ďalej len "ústav") oznámilo e-mailom dňa 10.02.2026 Okresnému súdu Prievidza, že prevzalo do ústavnej starostlivosti A. B., nar. XX.XX.XXXX. 2. S poukazom na ustanovenie § 23 ods. 2 Civilného mimosporového poriadku (ďalej len „CMP“), začal súd konanie bez návrhu o vyslovenie prípustnosti prevzatia a držania v zdravotníckom zariadení umiestnenej A. B., nar. XX.XX.XXXX. 3. Uznesením Okresného súdu Prievidza č.k. 9Pu/1/2026-10 zo dňa 16.02.2026 súd vyslovil, že k prevzatiu menovanej do ústavnej starostlivosti došlo zo zákonných dôvodov. 4. Psychiatrické oddelenie NsP v Bojniciach podaním doručeným súdu dňa 02.03.2026 oznámilo, že dňa 20.02.2026 bola menovaná prepustená z ústavnej starostlivosti do ambulantnej starostlivosti. 5. V zmysle § 264 CMP, zdravotnícke zariadenie je vždy oprávnené umiestneného prepustiť, a to aj keď súd rozhodol, že prevzatie do zdravotníckeho zariadenia bolo prípustné. 6. Vzhľadom na vyššie uvedené, nie je potrebné viesť konanie o prípustnosti držania v zdravotníckom zariadení podľa § 265 a nasl. CMP, a z tohto dôvodu súd začaté konanie uznesením zastavil. Poučenie: Proti tomuto uzneseniu je prípustné odvolanie v lehote 15 dní odo dňa jeho doručenia na Okresnom súde Prievidza (§ 357 písm. a) Civilného sporového poriadku). V odvolaní sa má popri všeobecných náležitostiach (§ 127 Civilného sporového poriadku) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) (§ 363 Civilného sporového poriadku).

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2026:3826200750.5 (dáta aktuálne k 12. 11. 2026). Záväzné je znenie zverejnené súdom.




